tartuNLP/wikipedia-smugri-20251201 huggingface dataset:
Rosalind Franklin

Rosalind Elsie Franklin (25. juuli 1920, Notting Hill, London – 16. aprill 1958, London) oli briti biofüüsik ja röntgenkristallograaf, kes andis otsustava panuse DNA, RNA, viiruste, kivisöe ja grafiidi peenmolekulaarstruktuuride mõistmisse. Kõige tuntum on tema töö DNA-ga, kuna DNA-l on ülitähtis roll rakumetabolismis ja geneetikas ning selle struktuuri avastamine aitas kaastöölistel mõista, kuidas edastub pärilikkusinfo vanematelt lastele.
Kõige tuntum on Franklini töö DNA röntgendifraktsiooni kujutistega, mis viis DNA kaksikspiraali avastamiseni. Francis Cricki hinnangul olid Franklini andmed selle struktuuri kindlaksmääramise võti, lubades Crickil ja Watsonil 1953. aastal DNA struktuuri molekulaarmudeli. Franklini saadud kujutisi röntgendifraktsioonist, mis kinnitasid DNA kaksikspiraalstruktuuri, näidati Watsonile ilma Franklini loa ja teadmiseta. See foto ja tema täpne tõlgendus sellest andsid väärtusliku arusaama DNA struktuurist, kuid Franklini teaduslik panus kaksikspiraali avastamisse jäetakse tihti kahe silma vahele.
Franklini artiklite avaldamata visandid (mille ta koostas, tehes ettevalmistusi Londoni King's College'ist lahkumiseks) näitavad, et ta oli iseseisvalt teinud kindlaks DNA kaksikspiraali B-vormi ja fosfaatrühmade asetuse struktuuri välisküljel. Lisaks veenis just Franklini aruanne Cricki ja Watsonit, et struktuuri selgroog peab asuma välisküljel, mis oli otsustav, kuna enne seda olid nii nemad kui ka Linus Pauling üksteisest sõltumatult loonud mudelid, milles ahelad paiknesid molekuli siseküljel ning alused väljaspool. Paraku avaldati tema artikkel kolmandana ajakirja Nature kolmest DNA-teemalisest artiklist koosnevas seerias, kus Watsoni ja Cricki artikkel vaid vihjas tema panusele nende hüpoteesi.
Pärast DNA-uuringus osalemist juhtis Franklin teedrajavaid tubakamosaiigiviiruse ja poliomüeliidiviiruse uuringuid. Ta suri 1958. aastal 37-aastaselt munasarjavähki.
Segamisreegel

Segamisreegel on matemaatiline meetod aine hulkade arvutamiseks erinevate kontsentratsioonidega segude kokkupanemisel. Enamasti arvutatakse kahe teadaoleva kontsentratsiooniga segu hulgad saamaks kolmas etteantud koostisega segu.
Lahuste segamise reegel.
Lahuste lahjendamisel lahustiga ja kahe või enama erineva kontsentratsiooniga lahuse segamisel saadava lõpplahuse kontsentratsioon arvutatakse segamisreegli abil.
Olgu vaja segada a grammi lahust 1 (kontsentratsiooniga x%) b grammi lahusega 2 (kontsentratsiooniga y%) lõpplahuse (kontsentratsiooniga z%) saamiseks. 
Lahus 1 sisaldab lahustunud ainet a•x:100 grammi
lahus 2 sisaldab lahustunud ainet b•y:100 grammi
lõpplahus sisaldab lahustunud ainet (a+b)•z:100 grammi
Kuna lõpplahuses lahustunud aine mass võrdub segatavates lahustes lahustunud aine masside summaga, siis 
a•x:100 + b•y:100 = (a+b)•z:100 ehk siit segamise reegel:
a•x+b•y=(a+b)•z
Lahuse lahjendamisel lahustiga (veega) saame lihtsustatud valemi (kus y=0 ja b on lahusti mass):
a•x=(a+b)•z
Kahe tuntud kontsentratsiooniga lähtelahuse korral on kõige lihtsam seda teha nn segamisristi abil nagu näidatud kõrvaloleval joonisel. Selleks et saada lahus kontsentratsiooniga z% lahuse 1 (x%) ja lahuse 2 (y%) kokkusegamise teel, tuleb lahust 1 võtta |z – y| osa ja lahust 2 |x – z| osa.
Kiltsi Järvepera pärnad

Kiltsi Järvepera pärnad on pühapuud Virumaal Väike-Maarja kihelkonna Kiltsi alevikus.
Liigvalla orjakivi

Liigvalla orjakivi on püha kivi Järvamaal Koeru kihelkonna Liigvalla külas.
Ilumäe allikas

Ilumäe allikas on ohvriallikas Virumaal Kadrina kihelkonna Ilumäe külas. 
Välislingid.
Saadjärve Kalevipoja lingukivi

Kalevipoja lingukivi (ka "Noorema Kalevipoja kivi" ja "Saadjärve Ohvrikivi") on ohvrikivi Tartumaal Äksi kihelkonna Saadjärve külas. 
Legendi järgi heitsid Kalevi kolm poega selles kohas kivisid ja rahn pudenenud raskuse tõttu Kalevipojal näppude vahelt. Kaugemal lõunas on Saadjärves Vanema venna kivi, järve lõunakaldal Keskmise venna kivi ning veel enam lõunas Noorema venna kivi.
Umbes 1,55 meetri kõrgune graniidist rändrahn on looduskaitse all 1964. aastast.
Kultusekivi on arheoloogiamälestisena ka muinsuskaitse all.
10-sendine euromünt

10-sendine euromünt on euroalas ringluses olev euromünt, mille väärtus on 10 eurosenti.
See on käibel alates aastast 2002. Osad mündid on küll vermitud aastal 1999, aga neid ei lastud toona veel ringlusesse.
Mündi materjaliks on eriline kullavärviline vasesulam nimega Nordic gold. Ühe mündi mass on 4,10 g, diameeter 19,75 mm ja paksus 1,93 mm.
Hullud Päevad

Hullud Päevad on osades Stockmanni kontsernile kaubamajades, sealhulgas Eesti ja Soome kaubamajades, organiseeritav .
Soodusmüügikampaania toimub tavapäraselt aprillis ja oktoobris. 2014. aastal toimub sügisene soodusmüügikampaania Tallinna Stockmanni Kaubamajas 8.–12. oktoobrini.
Kevadine soodusmüügikampaania Tallinna Stockmanni Kaubamajas toimus 8. kuni 12. aprillini 2015, sügisene toimub aga 7.–11. oktoobrini 2015. 
2017. aasta kevadine soodusmüügikampaania algab juba 5. aprillil. Sügisene kampaania toimub 11. kuni 15. novembrini 2017.
Hullude Päevade soodusmüügikampaania ajal pakutakse ostjatele lisaks tavapäraselt müügil olevatele normaalhinnaga kaupadele valdavalt uut tööstuskaupade lisavalikut, mida Stockmann Eestis muul ajal ei müü. Kosmeetikakaupadest ja esmatarbekaupadest (nagu WC-paber jt) võidakse müügile paisata suurtes kogustes üksikuid enimmüüdavaid kaubaartikleid.
Soodusmüügikampaania ajal vahetub suurem osa soodushinnaga pakutavate toodete sortimendist igal päeval ning tavaliselt tooteid ostjatele ei broneerita.
Hullusid Päevasid iseloomustavad värvid on kollane ja must, nende värvidega on kaunistatud (märgistatud) ka soodusmüügikampaania kampaaniakaupade kastid.
Harilikult jagavad spetsiaalselt sooduskampaania ajaks tööle võetud müügiabilised vastava sümboolikaga tasuta kilekotte. 
Hullude Päevade ajal võib Liivalaia tänaval asuva Stockmanni kaubamaja lähedal esineda liiklusummikuid.
Esimesed Hullud Päevad toimusid 2.−5. aprillil 1986. aastal Turus Soomes.
Muu.
Soomes on termin "Hullud Päevad" seadusega kaitstud sõnapaar, mida teised kaubandusketid ei tohiks ilma loata sarnaste väljamüükide korral tarvitada.
Eestis on kaubamärgina registreeritud nii "Hullud Päevad" kui ka soomekeelne nimekuju ""Hullut Päivät", rootsikeelne nimekuju "Galna Dagar" ja ingliskeelne nimekuju "Crazy Days"".
Hüperitsism

Hüperitsismiks ehk "Hypericum"-mürgistuseks nimetatakse ülitundlikkust, mis võib avalduda paljude naistepuna ("Hypericum") perekonna liikide (sh liht-naistepuna) ja loodusliku või kunstliku ultraviolettkiirguse koostoimel ning avaldub nahal fotodermatiidina (nahapõletikuna).
Hüperitsismi esineb naistepuna tarvitanutel (nii inimestel kui ka loomadel) pärast UV-kiirguse saamist.
Loomad tavaliselt naistepuna ei söö, kuid võivad seda siiski teha toidupuudusel või kevadel esimest korda karjamaale sattudes. Valge karvkattega lehmadel ja lammastel tekib mürgistus, pruuni ja musta karvkattega loomadel mitte, sest ultraviolettkiirgus ei pääse pigmendiga karvkattest läbi.
Sümptomid.
Nahapõletik avaldub esmalt näo ja peapiirkonna naha paistetuse, punetuse ja sügelusena. Kui sügelust püüda kratsimisega leevendada, siis võivad tekkida raskesti paranevad haavad.
Ravi.
Tuleb püüda hoiduda otsese päikesevalguse käes olemisest – loomad võiks viia varjulisse kohta.
Mehhanism.
Fotosensibiliseeriv toime omistatakse naistepunas sisalduvale hüperitsiinile. Nahapõletiku täpne tekkemehhanism pole selge. Arvatakse, et lipofiilne hüperitsiin koguneb rakumembraanidesse ja valguskiirguse toimel komplekteeritakse nende abil organismis reaktiivseid hapnikuühendeid, mis võivad ümbritsevaid kudesid kahjustada.
Sissevõetuna võivad nahapõletikku põhjustada nii liht-naistepuna ürt kui ka naistepunapreparaadid ja hüperitsiini sisaldavad kapslid.
Hiljuti naistepuna kasutanutel tuleb vältida päikese käes viibimist ja solaariumis käimist.
Narva piiramine (1558)

Narva piiramine oli Moskva tsaaririigi vägede poolt 1558. aasta kevadel toimunud Liivimaa ordu piirikindluse Narva linnuse sõjaline piiramis- ja vallutusoperatsioon.
Narva pommitamine Moskva vägede poolt Jaanilinnast algas 1. aprillil 1558. 
11. mail puhkes Narvas suur tulekahju, Vene väed kasutasid segaduse ära ja vallutasid linna, kuid linnust vallutada ei suutnud. 
Sissepiiratud kindlusest saadeti abipalve koadjuutor Gotthard Kettlerile, kes pidi Harju- ja Virumaa vasallide ("Landseten, Landsassen") ning Riia linna sõjasulastega täiendama Narva linnuse garnisoni, kuid need jäid laagrisse 3 miili Narvast eemal.
Piiramine lõppes, kui linnuse kaitsjatega saavutati kokkulepe ja linnuse kaitsjatel lubati vabalt lahkuda.
Aastatel 1558–1581 olid Virumaa ja Narva Vene tsaaririigi võimu all ning järgmisel aastakümnel muutus Narva tähtsaks kaubalinnaks. Narva kujunes Vene riigi ainsaks väliskaubandussadamaks. Sõja tulemusel jäid Venemaa tsaaririigi valdusse Narva, Tartu ja Alutaguse, mõningad Järvamaa ja Virumaa maakonnad ning Venemaaga piirnevad alad. 1559. aasta suvel andis Vene tsaar oma kaupmeestele korralduse tuua kaubakontor Viiburist üle Narva. Samal aastal alustasid kaubavahetust Narva kaudu Lübecki kaupmehed. Inglise kaupmehed jõudsid Narva 1560 ja transiitkaubandus Venemaaga kandus Tallinnast üle Narva.
Arseni (Heikkinen)

Arseni (ilmaliku nimega Jorma Heikkinen; sündinud 14. juunil 1957 Lapinlahtis) on soome õigeusu vaimulik, Soome Õigeusu Kiriku Joensuu piiskop ja ikoonimaalija.
Ta sündis Lapinlahtis (praeguse haldusjaotuse järgi Põhja-Savo maakonnas) kuuelapselises luterlikus perekonnas; tema isa Antti oli puusepp, ema Sirkka koduperenaine. Lapinlahtis lõpetas ta gümnaasiumi ja sooritas kõrgkooli astumiseks eksamid. Aastal 1978 läks ta (kunstnik Ina Collianderi mõjul) luterlusest üle õigeusku. Aastatel 1979–1983 õppis ta Kuopios Joensuu Õigeusu Seminaris ("Ortodoksinen seminaari Joensuussa"), kus ta sai usuteaduse magistriks.
Aastal 1985 pühitseti ta mungaks "Arseni" nime all.
Hüperitsiin

Hüperitsiin on bioaktiivne molekul, mis kuulub naftodiantroonide klassi.
Looduslikult sisaldavad hüperitsiini paljud taimeperekonda naistepuna ("Hypericum") liigitatud taimede vastavad osad, ka näiteks naistepunavarte rakkudes olevad seenorganismid – endofüütsed seened.
Sünteetilised hüperitsiini derivaadid on sünteesitud keemiliselt.
Keemiline valem.
Aine keemiline valem on C30H16O8.
Farmakoterapeutiline rühm.
Hüperitsiin liigitatakse antidepressantide rühma: 
Toime.
Antiviraalne toime.
"In vitro" tõendatud toime mitmetele viirustele: "murine Friend leukemia virus", "Rauscher leukemia virus", "equine infectious anemia virus", "murine immunodeficiency virus", "murine cytomegalovirus", influentsaviirus, "vesiculostomatitis virus", "Sendai virus", herpesviirused, "duck hepatitis B virus" jt.
Kasvajavastane toime.
Arvatakse, et hüperitsiin mõjub kasvajavastaselt neis elundeis, kus vohavad pahaloomulised kasvajad.
Elmar Jürgens

Elmar Jürgens (22. september 1910 Vana-Vändra vald – 21. jaanuar 1990) oli eesti entomoloog.
Ta lõpetas 1929. aastal Vändra Gümnaasiumi ning õppis aastatel 1929–1931 ja 1937–1942 Tartu Ülikooli põllumajandusteaduskonnas. Akadeemiliselt kuulus ta üliõpilasseltsi Liivika.
Ta uuris muu hulgas kultuurtaimedel elavaid mardikaid.
Aviano lennuväebaas

Aviano lennujaam, tuntud ka kui Aviano lennuväebaas, on sõjaväelennuväli Itaalias Friuli-Venezia Giulia maakonnas Pordenone provintsis Aviano omavalitsusüksuse territooriumil, 15 kilomeetrit Pordenone keskusest põhjas. Lennujaam kannab Maurizio Pagliano ja Luigi Gori nime.
Tuumarelvade kohalolek.
NATO kontseptsiooni kohaselt peaks Aviano sõjaväebaasis säilitatama 50 B61-4 tuumapommi, võimsusega 45–107 kilotonni.
Eesti Ukrainlaste Kongress

Eesti Ukrainlaste Kongress on Eestis elavate ukrainlaste katusorganisatsioon. See ühendab 13 ühingut, mis on järgmised:
EUK peamine tegevusala on kultuuritöö: kongress korraldab ukraina kultuuritegelastele pühendatud üritusi, kohtumisi Ukraina ja Eesti poliitikute ja ühiskonnategelastega, Ukraina artistide ja kohalike kollektiivide kontserte, näitusi ja kultuuripäevi, samuti tähistab Ukraina rahvuslikke tähtpäevi. EUK juures tegutsevad mitmed ukraina koorid ja ansamblid, mis osalevad Eesti ja välisriikide festivalidel ja konkurssidel. Liikmesseltside juures töötavad pühapäevakoolid.
EUK kuulub Eestimaa Rahvuste Ühendusse, Euroopa Ukrainlaste Kongressi, Ülemaailmsesse Ukrainlaste Kongressi (keskusega Torontos) ning välisukrainlastega suhete hoidmise ühingusse Ukrana-svit (keskusega Kiievis).
Eesti Ukrainlaste Kongress asub Tallinnas aadressil Laboratooriumi 22.
Kadrina kiriku orel

Kadrina kiriku orel on orel Kadrina Katariina kirikus Lääne-Virumaal.
Orel jõudis Kadrina kirikusse 1895. aastal Peterburist. On arvatud, et selle ehitas Liibaus (Liepājas) tegutsenud Läti meister Karlis Hermanis (1807–1868), kes oli tollel ajal Läti tuntumaid orelimeistreid ja kellelt telliti Peterburi kirikutesse mitmeid oreleid.
Sellel esitatud muusikast on valminud CD-plaat "Kadrina kiriku orel".
19. sajandi II poolel valminud orel on arvatud kunstimälestiseks.
Kadrina kiriku oreli remont 1988. aastal.
Jaan Künnapi fotod:
Streptokokk

Streptokokk ehk ahelkokk ("Streptococcus") on bakteriperekond. Streptokokkide perekonda kuuluvaid baktereid nimetatakse streptokokkideks. 
Nad on liikumatud ahelatena esinevad grampositiivsed bakterid, läbimõõduga 0,5–2,0 μm. 
Biokeemiline klassifikatsioon.
Streptokokkide perekonda liigitatakse järgmised bakteriligid:
Immunoloogiline klassifikatsioon.
Lancefieldi klassifikatsiooni alusel liigitatakse streptokokid rakumembraani antigeeni alusel seroloogilistesse rühmadesse (A–U), näiteks:
Fülogeneetiline klassifikatsioon.
Streptokokkide fülogeneetiline klassifikatsioon liigitab bakterid 16S rDNA alusel järgmistesse rühmadesse: 
Klassifikatsioon hemolüüsivõime alusel.
Hemolüüsivõime alusel liigitatakse streptokokid:
Streptokokkide patogenees.
Streptokokke esineb paljude loomade (sh inimeste) organismides, kas ülemistel hingamisteede rakkudel, suu ja osad liigid ka tupe normaalses mikroflooras. Enamasti streptokokid haigestumist ei põhjusta.
Erinevad streptokokid põhjustavad erinevatel loomadel ka erinevaid haiguslikke seisundeid, nii põhjustab "Streptococcus agalactidae" lehmade udarapõletikku, vastsündinud imikutel aga veremürgistust ja ajukelmepõletikku. "Streptococcus mitis" ja "Streptococcus bovis" endokardiiti. "Streptococcus mutans" hambakaariest. Pneumokokk ("Streptococcus pneumoniae") võib põhjustada kopsupõletikku, keskkõrva- ja ajukelmepõletikku. Streptokokk "Streptococcus pyogenes" võib põhjustada neelumandlipõletikku, roosi, haavainfektsioone, veremürgistust, mädavilllöövet ja sarlakeid. 
Seltsilisloomadena peetavatel madudel võivad streptokokid samuti haiguslikke seisundeid põhjustada.
Streptococcaceae

Streptococcaceae on bakterite sugukond. 
Klassifikatsioon.
Sugukonda "Streptococcaceae" liigitatakse andmebaasi "National Center for Biotechnology Information" (NCBI) alusel järgmised bakteriperekonnad:
Staphylococcaceae

Staphylococcaceae on bakterite sugukond.
Klassifikatsioon.
Sugukonda "Staphylococcaceae" liigitatakse fülogeneetilise klassifikatsiooni alusel (16S rDNA alusel) järgmised bakteriperekonnad:
Streptococcus pyogenes

Streptococcus pyogenes on bakteriliik. 
Kõnekeeles on see bakter teatud tingimustel tuntud ka kui lihasööja streptokokk ehk lihasööjabakter ehk mädatekitajabakter. 
On leitud, et mikroob muutus ohtlikuks pärast mitme geenimutatsiooni üleskorjamist 1980. aastate algul.
Kirjeldus.
Nad on:
Klassifikatsioon.
Immunoloogiline klassifikatsioon.
Lancefieldi klassifikatsiooni alusel liigitatakse streptokokk "Streptococcus pyogenes" rakumembraani antigeeni alusel seroloogilisse A-gruppi.
Klassifikatsioon hemolüüsivõime alusel.
Hemolüüsivõime alusel liigitatakse "Streptococcus pyogenes" beetahemolüütiliseks streptokokiks.
Serotüübid.
Tuvastatud on rohkem kui 100 M serotüüpi ja 20 T serotüüpi.
Virulentsusfaktorid.
Streptolüsiin O ja streptolüsiin S lõhustavad vere punaliblesid ja teisi rakke. 
Pürogeensed eksotoksiinid.
Pürogeensed eksotoksiinid (SpeA, SpeB, SpeC) toimivad teadlaste arvates superantigeenidena, indutseerivad tsütokiinide (näiteks tuumornekroosifaktor alfa TNFα) vabanemist ja vahendavad palavikku, sarlakite löövet, organpuudulikkust, hulgielundihäiret, šokki ja toksilise šoki sündroomi. 
SpeB toimel surevad südamelihaserakud.
Patogenees.
Streptokokkinfektsioonid.
"Streptococcus pyogenes" võib põhjustada selliseid stafülokokkinfektsioonidest põhjustatud mädaseid haigusi nagu streptokokktonsilliit, neelumandlipõletik, erüsiipel (roos), sarlakid, nekrotiseeruv fastsiit, mädavill-lööve, haavainfektsioone, veremürgistus, streptokokiline toksilise šoki sündroom, bakterieemia, pneumoonia jt.
Tüsistustena võib ta põhjustada ka mittemädaseid haigusi, näiteks reumat ja ägedat glomerulonefriiti.
Bakter tekitab nekrotiseerivat fastsiiti, mis on kiiresti leviv põletik, haigustekitajad liiguvad lümfiteede kaudu edasi pehmetesse kudedesse, näiteks lihastesse ja neid katvatesse sidekirmetesse ja sealt edasi verrre. 
Tartu Ülikooli meditsiinilise biotehnoloogia erakorralise professori Marika Mikelsaare sõnul esineb Eestis raskeid "Streptococcus pyogenes"'e põhjustatud infektsioone umbes kümme juhtumit aastas.
Tundlikkus.
Siiani ei ole leitud ühtegi "S. pyogenese" looduslikult esinevat penitsilliiniresistentset tüve. 
"Streptococcus pyogenes" on tundlik ka piparmündi, küüslaugu (allitsiin), selleriseemne õli vastu.
Saadused.
Bakteri "Streptococcus pyogenes" kaht ensüümi kasutatakse meditsiinis ka terapeutilistel eesmärkidel:
"Su"-tüvi indutseerib vesinikperoksiidi komplekteerimist ja eritumist, vastavalt valmistatud ja uuritud preparaate võidakse katsetada vähivastases kemoteraapias.
Viimsi Püha Jaakobi kirik

Viimsi Püha Jaakobi kirik on kirik Viimsi vallas Pringi külas. Kirikut kasutab Viimsi Püha Jaakobi kogudus.
Arhitektid Martin Aunin ja Erkki Ristoja projekteerisid kiriku rannaolustikku sobivana. Kiriku ehitustööd algasid aastal 2003 ja kirik pühitseti 25. juulil 2007.
Kirikus tähistati 4. septembril 2023 Nargen Festivali ajal Pärdi päevi.
Koit Komissarov

Koit Komissarov (sündinud 8. oktoobril 1948 Võrus) on eesti arhitekt.
Ta lõpetas aastal 1967 Tallinna 16. Keskkooli ja aastal 1976 ERKI arhitektina.
Ta on töötanud aastast 1974 Eesti Maaehitusprojektis. Aastatel 1989–1990 täiendas ta ennast Soomes. Praegu töötab ettevõttes Komissarov Arhitektuur OÜ. Ta on aastast 1982 Eesti Arhitektide Liidu liige.
Isiklikku.
Ka tema abikaasa Tiina Komissarov on arhitekt. Tema vend Kalju Komissarov oli näitleja, teatri- ja filmilavastaja, õde Eha Komissarov on kunstiteadlane ja kuraator.
Ilma Saarepera

Ilma Saarepera (10. detsember (vkj)/ 23. detsember 1912 Viljandi – 7. september 1944) oli Eesti esimene naisnotar. 
Hariduskäik.
1930. aastal omandas Ilma Saarepera Viljandi Eesti Haridusseltsi Tütarlaste Eragümnaasiumis keskhariduse. Edasi suundus ta õppima Tartu Ülikooli õigusteaduskonda, mille lõpetas 1934. aastal.
Töökäik.
Õpingute kestel alustas Ilma Saarepera ametnikuna tööd oma notarist isa Peet Saarepera kontoris. 1936. aastal asendas ta oma isa notaritöös, kui too oma elu viimastel kuudel haigevoodis oli. Peale isa surma liikus ta edasi sama ameti peale Elmar Joaste kontorisse. Sooritanud Viljandis notarieksami, otsustas Saarepera kandideerida isa surma järel vabanenud notarikohale Viljandis. Siiski osutus valituks naise tolleaegne tööandja Elmar Joaste, kellest omakorda jäi vabaks Võhma notarikoht. Just sellele kohale Ilma Saarepera 12. novembril 1936. aastal nimetatigi. Järgneva kuu jooksul andis ta vandetõotuse ning asus notarina tööle. Saarepera oli ühtlasi tolle aja noorim, aga ka esimene naissoost notar Eestis. 
1937. aastal esitas Ilma Saarepera palve kandideerida Mõisaküla täitmata notarikohale, et suurendada töömahtu, laiendada tegevuspiirkonda ning seega kasvatada sissetulekut. Konkursil edastas Saarepera seitset vastassoost kandidaati ja ta valiti samal kuul notariks Mõisakülla, kus ta tegutses 1939. aastani. Edasi paigutati Ilma Saarepera ümber Põltsamaale, kus ta töötas notarina kuni 1941. aastal toimunud notarikohtade likvideerimiseni. Edasi asus ta vanemnotarina tööle Viljandisse. Järgnev ametitee on jäänud ebaselgeks. 
Organisatsiooniline kuuluvus.
Aastate jooksul oli Saarepera mitmete isamaaliste organisatsioonide (Naiskodukaitse, Mõisaküla Skaudisõprade Selts, korporatsioon Filiae Patriae) liige ja kuulus ka Eesti Notarite Ühingusse. 
Isiklikku.
Ilma Saarepera maeti Viljandi Jaani koguduse kalmistule.
Skeleton 2014. aasta taliolümpiamängudel

Skeleton 2014. aasta taliolümpiamängudel toimus 13.–15. veebruaril Sanki kelgutamiskeskuses.
Skeletoni võistlused toimusid samal rajal, kus selgitasid olümpiavõitja ka bobisõitjad ja kelgutajad. Skeleton on olümpiaprogrammis juba 1928. aastast ning olümpiavõitja selgitati sel alal ka 1948. aastal. Uuesti lülitati skeleton olümpiaprogrammi Salt Lake Citys 2002. aastal.
Medalitabel.
Skeletonis jagatud medalid riigiti.
Tulemused.
Mehed.
&lt;br&gt;Finaal: 15. veebruar 
&lt;br&gt;Osavõtjaid: 27
&lt;br&gt;Olümpiavõitja 2010: Jon Montgomery, Kanada 
&lt;br&gt;
&lt;br&gt;Ametlikud tulemused 
Naised.
 
&lt;br&gt;Finaal: 14. veebruar 
&lt;br&gt;Osavõtjaid: 20
&lt;br&gt;Olümpiavõitja 2010: Amy Williams , Suurbritannia 
&lt;br&gt;
&lt;br&gt;Ametlikud tulemused
Schumani paraad

Schumani paraad on igal aastal Poola pealinna Varssavi tänavatel toimuv rongkäik, millega tähistatakse Euroopa päeva. See on mai alguses toimuvate Poola Euroopa kohtumiste viimane üritus. 
Schumani paraad toimub alates 1999. aastast reeglina 9. mail tähistatavale Euroopa päevale järgneval laupäeval. Paraadi korraldab Euroopa Liidu toetajate ja entusiastide valitsusväline ja mittepoliitiline organisatsioon Poola Robert Schumani fond koos partneritega.
Rongkäik liigub Lossiväljakul, Krakowskie Przedmieście tänaval ja Nowy Świati tänaval. Pärast rongkäigu lõppu on võimalik külastada Lossiväljakult Hooveri väljakuni ulatuvat "Euroopa küla", kus Robert Schumani fond ja teised institutsioonid teavitavad külastajaid Euroopaga seotud teemadel. On võimalik vestelda asjatundjatega ning osaleda Euroopa Liidu teemalistel võistlustel ja viktoriinidel.
Paraad propageerib Euroopa Liidu integreerimist, tutvustab sellega seotud teemaderingi ning esitleb atraktiivsel kujul eelkõige seda, mis on ühine kõigile Euroopa Liidu liikmesriikidele ja rahvastele. Paraad on populaarne Varssavi ja kogu Poola elanike ning teistest Euroopa Liidu riikidest pärit turistide hulgas. 2013. aasta paraadist võtsid osa poolakast Euroopa Komisjoni eelarvevolinik Janusz Lewandowski ning endine Poola peaminister Tadeusz Mazowiecki.
2013. aasta paraadi keskne teema oli eurole üleminek Poolas, mida küsitluste järgi enamik Poola elanikke ei poolda.
G. W. Bailey

George William Bailey (sündinud 27. augustil 1944 Port Arthuris Texases) on USA filminäitleja.
Ta on mänginud filmisarjas "Politseiakadeemia" (osades 1, 2, 4, 5, 6 ja 7).
Steve Guttenberg

Steven Robert Guttenberg (sündinud 24. augustil 1958) on Ameerika Ühendriikide näitleja, koomik, produtsent ja kirjanik.
Ta saavutas rahvusvahelise tuntuse 1980. aastatel, mängides peaosi menukates komöödiates, sealhulgas filmides "Politseiakadeemia" (1984) ning "Kolm meest ja beebi" ("Three Men and a Baby", 1987). Guttenberg esines ka mitmetes teistes selle kümnendi hittfilmides, nagu "Short Circuit" (1986), "Cocoon" (1985) ja "The Big Green" (1995).
Lisaks näitlejatööle on ta tegutsenud ka produtsendi ja režissöörina ning avaldas 2012. aastal autobiograafilise raamatu "The Guttenberg Bible: A Memoir", kus kirjeldab oma teekonda Hollywoodi ja karjääri kujunemist.
Urbo Vaarmann

Urbo Vaarmann (sündinud 6. jaanuaril 1977 Rakveres) on Eesti ettevõtja ja poliitik, kes oli XII Riigikogu liige (alates 31. oktoobrist 2013).
Ta on õppinud Kadrina Keskkoolis ja lõpetanud aastal 1996 Rakvere Ametikooli. Aastast 2006 on ta õppinud Tallinna Tehnikaülikoolis haldusjuhtimist.
Ta on töötanud AS Inest Market müügidirektorina ning Haridusportaal OÜ juhina.
Kohtuasi.
Vaarmann on kohtu all süüdistatuna pettuse teel soodustuse saamises, samuti pistise korduvas andmises. 27. märtsil 2014 võttis Riigikogu talt saadikupuutumatuse, et kohtumenetlust jätkata. 4. mail 2015 nõustus Vaarmann sõlmima kokkuleppe, mille kohaselt jääb ta süüdi pistise andmises ja soodustuskelmuses, saab kahe aasta ja kuue kuu pikkuse tingimisi karistuse ning kohustub tasuma riigile 30 000 eurot. Ühtlasi lubas ta astuda välja ka Keskerakonnast.
Süüdistuse kohaselt taotles Vaarmann ühele osaühingule 2010. aasta septembrist 2014. aasta maini põllumajanduse registrite ja informatsiooni ametist (PRIA) pettuse teel toetust Jõgevamaal asuva hoone rekonstrueerimiseks ja kinnistule välisrajatiste ehitamiseks. Pettus seisnes omafinantseeringu mittetasumises ja ehituskulude suuremana näitamises. PRIA määras OÜ-le toetuse 283 623,79 eurot, millest maksti välja 95 731,97 eurot. Ülejäänud toetuse väljamaksmine peatati pettusekahtluse tõttu. Lisaks süüdistati Vaarmanni tuttavale PRIA ametnikule pistise andmises selle eest, et too uuriks, mille tõttu toetuse teise osa väljamaksmine venib, ning võimalusel kiirendaks toetuse väljamaksmist. Vastutasuna võimaldas Vaarmann ametnikule sünnipäevapeo korraldamise PRIA-lt saadud vahenditest renoveeritud hoonetes ning Vaarmanni lähedase korraldatava ürituse reklaami meediaväljaandes.
Poliitiline tegevus.
Urbo Vaarmann oli Eesti Keskerakonna liige 13. juunist 2000. aastast kuni aprilli lõpuni 2015.
Isiklikku.
Urbo Vaarmann on abielus Ljudmila Vaarmanniga, neil on poeg Gabriel-Entoni (2000) ja tütar Enni (1998). Vaarmann on Eesti Kaitseliidu liige.
Õunapuu (perekonnanimi)

Õunapuu on eesti perekonnanimi.
2017. aasta 1. jaanuari seisuga on Eestis perekonnanimi Õunapuu 340 mehel ja 353 naisel. Perekonnanimede levikult on Õunapuu meeste puhul 127. ja naiste puhul 134. kohal. Perekonnanimi Õunapuu on levinuim Jõgeva maakonnas, kus neid on maakonna 10 000 elaniku kohta 18,17.
Zhangzhou

Zhangzhou (hiina keeles 漳州, pinyin: Zhāngzhōu) on ringkonna õigustega linn Hiinas Fujiani provintsis. Elanike arv on 4,8 miljonit.
Haldusjaotus.
Zhangzhou jaguneb kaheks linnarajooniks, üheks maakonna õigustega linnaks ja kaheksaks maakonnaks.
Olev Siinmaa bareljeef

Olev Siinmaa bareljeef on Pärnus asuv mälestusmärk arhitekt Olev Siinmaale. 
Bareljeef asus alguses Pärnus Rüütli 1a asuva Olev Siinmaa kodumaja seinal. 
Praegu asub taies Pärnu Ühisgümnaasiumi koolihoones Kooli tn 13, mis on samuti Olev Siinmaa projekteeritud.
Kessi tänav

Kessi tänav on tänav Tallinnas Haabersti linnaosas Kakumäe asumis. Kessi tänav algab Kakumäe teelt, ristub Kaheküla tee ja Särjesilma tänavaga ning lõpeb Silgu tänaval.
Kessi tänav on ida–läänesuunaline ja ligikaudu 280 meetri pikkune.
Kessi tänav sai nime 24. septembril 2003. Tänava nimi tuleneb kalandusterminist (kess – võrkkott).
Lauripere tänav

Lauripere tänav on tänav Tallinnas Haabersti linnaosas Vismeistri asumis. Lauripere tänav algab Tiskre teelt ja lõpeb Vana-Rannamõisa teel. Lauripere tänav on põhjaloode-lõunakagu suunaline ning ligikaudu 225 meetri pikkune.
Lauripere tänav sai nime 19. aprillil 2000 Lauri talu järgi.
Piiritsa tänav

Piiritsa tänav on tänav Tallinnas Haabersti linnaosas Vismeistri asumis. 
Piiritsa tänav algab Kaladi tänavalt ja lõpeb Nõeliku tänaval. Piiritsa tänav on idakagu-lääneloodesuunaline ning ligikaudu 115 meetri pikkune.
Piiritsa tänav sai nime 23. veebruaril 2000. Tänava nimi tuleneb kalastusvahendist (piirits – 'võrgunõel').
Käia tänav

Käia tänav on tänav Tallinnas Haabersti linnaosas Pikaliiva asumis. 
Käia tänav algab Pikaliiva tänavalt ja lõpeb umbtänavana. Käia tänav on lääneedela-idakirdesuunaline ja ligikaudu 120 meetri pikkune.
Käia tänav sai nime 25. septembril 1998.
Berkut (Ukraina)

Berkut (ukraina keeles Беркут) oli 1992-2014 Ukraina Siseministeeriumi alluvuses tegutsenud miilitsa (politsei) eriüksus.
Ajalugu.
See oli endise Nõukogude Liidu siseministeeriumile allunud miilitsa eriüksuse OMON-i kohalik järglane, mis oli korraldatud kohalikul või regionaalsel (oblasti, rajooni, linna) alusel. Esmalt loodi see organiseeritud kuritegevusega võitlemiseks, kuid hiljem kasutati seda kui miilitsaüksust avaliku korra tagamiseks. Igal regioonil (oblastil) ja linnal oli oma Berkuti üksus. Berkutiks kutsuti vahel ka üldistavalt kõiki Ukraina miilitsa eriüksusi.
2014. aasta Ukraina revolutsiooni sündmused.
Berkutit kasutati 2014. aasta Ukraina revolutsiooni käigus toimunud rahutuste mahasurumisel ja seda üksust on süüdistatud inimeste peksmises, piinamises ja tapmises. 25. veebruaril 2014 saatis Ukraina siseminister Berkuti laiali. Venemeelne Berkut tegutses sellele vaatamata edasi Krimmis ja Ida-Ukrainas. Venemaa andis berkutlastele kiirkorras Venemaa kodakondsuse.
Nõgikikka tänav

Nõgikikka tänav on tänav Tallinnas Haabersti linnaosas Pikaliiva asumis. 
Nõgikikka tänav algab Pikaliiva tänavalt, ristub Aedvere tänavaga ja lõpeb Vana-Rannamõisa teel. Nõgikikka tänav on lõunaedela-põhjakirdesuunaline ning ligikaudu 305 meetri pikkune.
Nõgikikka tänav sai nime 27. juunil 2001. Nõgikikka tänav paikneb alepõllundusega seotud tänavanimede piirkonnas (nõgikikas – 'korstnate ja tulekollete vaim, tahmane inimene').
Aivo Paljasmaa

Aivo Paljasmaa (sündinud 23. jaanuaril 1948 Haapsalus) on eesti endine näitleja ja ajakirjanik.
Ta lõpetas aastal 1966 Haapsalu 1. Keskkooli. Aastatel 1966–1968 õppis Tallinna Riikliku Konservatooriumi lavakunstikateedris (ei lõpetanud).
Ta töötas aastatel 1969–1971 ja 1972–1976 Rakvere Teatris ning aastatel 1971–1972 Eesti NSV Riiklikus Noorsooteatris. Hiljem on ta tegutsenud spordi- ja kultuuriajakirjanikuna, samuti on ta juhendanud näiteringe. Ta on mänginud filmis ("Võõra nime all", 1984, Eesti Telefilm).
Isiklikku.
Ta on olnud abielus Luule Komissaroviga.
Koogu tänav

Koogu tänav on tänav Tallinnas Haabersti linnaosas Pikaliiva asumis. 
Koogu tänav algab Vigla tänavalt, ristub Reha ja Keskküla tänavaga ning lõpeb Harku järvest ligikaudu 100 meetri kaugusel umbtänavana. Koogu tänav on idakirde-lääneedelasuunaline ning ligikaudu 315 meetri pikkune.
Koogu tänav sai nime 25. septembril 1998. Koogu tänav paikneb põllutööriistadega seotud tänavanimede piirkonnas.
Anna Lammas

Anna Lammas (neiuna Anna Wiegandt; 7. juuli 1867 Vändra – 20. september 1937 Tartu) oli eesti progümnaasiumiõpetaja ja koolijuht.
Algõpetuse sai ta kodus. Aastatel 1882–1883 õppis ta Pärnu tütarlastekoolis ja aastatel 1883–1886 Pärnu kõrgemas tütarlastekoolis. Ta lõpetas kooli niinimetatud suure eksamiga ajaloo alal ning sai progümnaasiumi õpetaja ja juhataja kutse.
Ta töötas aastatel 1887–1892 Pärnus, hiljem Viljandis Lilli Suburgi koolis vanemate klasside õpetajana. Kooli ülemineku tõttu vene õppekeelega 5-klassilisks progümnaasiumiks töötas ta aastatel 1893–1898 selle kooli juhatajana. Aastatel 1899–1906 pidas ta Hummuli vallas Egeri talus 4-õppeaastast erakooli, kus enamiku õppeaineid õpetas ise.
Ta propageeris ajakirjanduses Johann Heinrich Pestalozzi pedagoogilisi ideid. Aastal 1889 avaldas ta ajakirjas Linda pikema artikli Aleksandr Puškini elust ja loomingust. Ta on eestindanud vene kirjandust.
Isiklikku.
Tema isa oli klaasivabrikus meister, tema ema suri aastal 1867, tema kasuema oli Lilli Suburg. Tema abikaasa oli talupidaja, metsamees ja ajakirjanik Jaan Lammas, nende tütar oli Eva Ellinor, abielus Eisenschmidt, pärast eestistamist Einasto, väimees Elmar Eisenschmidt-Einasto oli pedagoog ja koolijuht.
MTÜ Praktikum

MTÜ Praktikum Eesti on Eesti Energia koolinoorte ettevõtlikkusideede konkursi ja arenguprogrammi ENTRUM raames käivitatud mittetulundusühing. MTÜ Praktikum vahendab juhtivatelt ettevõtetelt keskkooliõpilastele lühiajalisi praktikakohti. MTÜ registreeriti 19. detsembril aastal 2013.
Meeskond.
Meeskonda kuulub 5 inimest: Rainer Lusmägi, Ragnar Lusmägi, Timothy Henry Charles Tamm, Ander Hindremäe ja Liisa Aavik.
Silje Norendal

Silje Norendal (sündinud 1. septembril 1993) on Norra naislumelaudur, kes võistleb "halfpipe"'is, pargisõidus ja "boardercross"'is.
Karjäär.
Norendal on X Gamesi võistlustelt võitnud kaks kuldmedalit. Esimene medal tuli 2013. aastal Euroopa Euroopa X Gamesilt pargisõidus, teine kuldmedal tuli järgmisel aastal X Gamesi võistluselt samuti pargisõidus.
Silje Norendal tegi olümpiadebüüdi 2014. aasta taliolümpiamängudel. Pargisõidu poolfinaalis sai Silje Norendal 78,5 punktiga 4. koha ja finaalis sai ta 49,5 punktiga 11. koha.
Orava tänav

Orava tänav on tänav Tallinnas Nõmme linnaosas Liiva asumis. Orava tänav algab Rulli tänavalt, ristub Ratta ja Risti tänavaga ning lõpeb Mahla tänaval Tallinna–Pärnu raudteeliini ääres Liiva raudteejaama lähedal. Orava tänav on esialgu põhjakirde-lõunaedelasuunaline ning seejärel peaaegu põhja-lõunasuunaline. Tänav on ligikaudu 410 meetri pikkune.
Orava tänav sai nime 1927. aastal. Tänava nimi on Käbi tänava paarisnimi.
Ratta tänav

Ratta tänav on tänav Tallinnas Nõmme linnaosas Liiva asumis. Ratta tänav on Orava tänavalt algav lääneloode-idakagusuunaline ligikaudu 45 meetri pikkune umbtänav.
Ratta tänav sai nime 8. novembril 1927. Tänava nimi on lähedal asuva Rulli tänava paarisnimi.
Käbi tänav

Käbi tänav on tänav Tallinnas Nõmme linnaosas Liiva asumis. Käbi tänav algab Mahla tänavalt ja lõpeb Risti tänaval. Käbi tänav on enam-vähem lõuna–põhjasuunaline ja ligikaudu 190 meetri pikkune.
Käbi tänav sai nime 8. novembril 1927. Tänava nimi on lähedal asuva Orava tänava paarisnimi.
Friedrich Luksep

Friedrich Luksep (algselt Eestis Friedrich Luksepp; 13. august 1920 Toropets – 7. detsember 2013 Båthöjden) oli eesti arst ja ühiskonnategelane Rootsis.
Friedrich Luksep sündis 1920. aastal eesti perekonnas Venemaal Toropetsis, kus elas palju eestlasi. Isa Peeter oli olnud linnavalitsuse ametnik ja ema Emiline, sündinud Tikk, oli pidanud linna keskväljakul õmblustarvete poodi.
Perekond opteerus Tartu rahu järel 1921. aastal Eestisse, kus elas algul Tartus ja seejärel Pärnus. Friedrich lõpetas 1940. aastal Pärnu Poeglaste Gümnaasiumi ning astus Tartu Ülikooli loodusteaduse ja hiljem arstiteaduskonda.
Friedrich Luksep mobiliseeriti Punaarmeesse, kust tal õnnestus põgeneda. Saksa mobilisatsioonist oli päästnud terviserike ning ta pages detsembris 1943 Soome ja jõudis sealtkaudu 1. jaanuaril 1944 Rootsi.
Friedrich Luksep lõpetas Karolinska Instituudi 1950. aastal ning töötas arstina Löwenströmska, St Görani ja St Eriku haiglates. 1959. aastast töötas Farsta tervisekeskuses, kuni selle juhataja kohalt pensionile jäi. Ka Rootsi sõjaväeteenistuse oli ta läbinud arstina ning aastail 1965–1966 töötanud ka majori auastmes Rootsi ÜRO vägede arstina Küprosel.
Friedrich Luksep oli Eesti Arstide Seltsi liige, mõnd aega Stockholmi Eesti Ühingu juhatuse liige ning kuulus Stockholmi Eesti Tenniseklubisse.
Isiklikku.
Friedrich Luksep oli aastail 1952–1972 abielus Vivian Kotkaga. Poeg Peeter Luksep sündis 1955. aastal.
Enn Väljak

Enn Väljak (kuni 1936. aastani Johannes Mikkelsen; 26. jaanuar 1905 Rae vald, Harjumaa – 17. juuli 1944 Turmantas, Leedu) oli Eesti (leitnant) ja Saksa (kapten) sõjaväelane.
Ta lõpetas 1933. aastal Sõjakooli seejärel Politseikooli kõrgema klassi. 
Enn Väljak teenis konstaablina Virumaal ja Viljandimaal, kuulus Kaitseliidu Sakala malevasse. 
1941. aastal oli ta metsavend, seejärel astus Saksa sõjaväkke, kus teenis kompaniiülemana. Langes lahingus Leedus.
Voo tänav

Voo tänav on tänav Tallinnas Nõmme linnaosas Nõmme ja Rahumäe asumis. 
Voo tänav algab Raudtee tänavalt Tallinna–Keila raudtee äärest ja lõpeb Nikolai von Glehni tänaval. 
Voo tänav on lõunakagu-põhjaloodesuunaline ja ligi 125 meetri pikkune.
Tänava nimed.
8. novembril 1927 sai tänava nimeks Laine tänav. 1940–1941 oli tänava nimi Lava tänav. Praeguse nime sai Voo tänav 12. juulil 1949 oma endise nime (Laine tänav) mõjul.
Kuiv tänav

Kuiv tänav on tänav Tallinnas Nõmme linnaosas Nõmme asumis. Kuiv tänav algab Idakaare tänavalt ja lõpeb Kristjan Raua tänaval. Kuiv tänav on peaaegu edela-kirdesuunaline ja ligikaudu 240 meetri pikkune.
Tänava nimed.
Tänava esialgne nimi oli alates 1926. aastast Mäe tänav (saksa keeles "Bergstrasse", vene keeles "Горная улица"). 1940–1941 oli tänava nimi Sula tänav. Praeguse nime sai Kuiv tänav 25. septembril 1959. Tänav on saanud nime asukoha järgi kuival liivikul.
Salvinoriinid

Salvinoriinid on rühm looduslikke keemilisi ühendeid ja nende struktuurianalooge. 
Mitmed salvinoriinid on taime luulusalvei ("Salvia divinorum") sekundaarsed metaboliidid.
Kapu vald

Kapu vald (saksa keeles "Gemeinde Kappo") oli vald Järvamaal Koeru kihelkonnas aastatel 1866–1939.
Paiknes Piibe maantee ääres Kapu mõisa ümbruses (vt Kapu küla). 1930. aastatel asus Kapu vallavalitsus Puhmu külas, samas hoones olid ka postiagentuur ja telefoni kõnepunkt.
Idakaare tänav

Idakaare tänav on tänav Tallinnas Nõmme linnaosas Nõmme asumis. Idakaare tänav algab Pärnu maanteelt, ristub Kuiva, Kõue ja Kristjan Raua tänavaga ning Idakaare põiguga ja lõpeb Künka tänaval. Idakaare tänav on lääneedela-idakirdesuunaline ja ligikaudu 590 meetri pikkune.
Tänava nimi.
Tänava esimene nimi oli "Nikolai tänav" (saksa keeles "Nikolaistrasse", vene keeles "Николаевская улица"). 17. märtsil 1922 pandi tänavale nimeks "Ida tänav" (saksa keeles "Oststrasse", vene keeles "Восточная улица"). Praeguse nime sai Idakaare tänav 25. septembril 1958.
Ukraina 2014. aasta taliolümpiamängudel

Ukraina osales 2014. aasta taliolümpiamängudel 45 sportlasega, kes võistlesid 9 spordialal.
Olümpiavõitjaks tuli Ukraina laskesuusatamise naiskond koosseisus Vita Semerenko, Valja Semerenko, Olena Pidgrušna ja Julija Džõma. Vita Semerenko sai lisaks pronksmedali individuaalsprindis.
Delfinaarium

Delfinaarium on bassein, milles eksponeeritakse delfiine.
Harku tänav

Harku tänav on tänav Tallinnas Nõmme linnaosas Nõmme ja Hiiu asumis. Harku tänav algab Vana-Mustamäe tänavalt ning ristub Kuru, Põhjakaare, Sõlme, Õuna, Puu, Vahtra, Hiiu-Suurtüki ja Pidu tänavaga. Harku tänav lõpeb ristudes August Kitzbergi tänavaga. Harku tänav on idakirde-lääneedelasuunaline ja ligikaudu 1290 meetri pikkune. Tänava äärde jääb Hiiu staadion ja Harku palvemaja.
Harku tänav sai nime 1919. aastal. Ametlikult fikseeriti tänava nimi 8. novembril 1927. Tänav on saanud nime selle järgi, et suundub Harku poole.
Kitsas tänav (Tallinn)

Kitsas tänav on tänav Tallinnas Nõmme linnaosas Rahumäe asumis. Kitsas tänav algab Raudtee tänavalt Tallinna–Keila raudtee äärest, ristub Muru tänavaga ja lõpeb Piiri tänava. Kitsas tänav on lõunakagu-põhjaloode suunaline ning ligikaudu 230 meetri pikkune.
Kitsas tänav (saksa keeles "Schmale Gasse", vene keeles "Узкая улица") sai nime 1919. aastal. Ametlikult fikseeriti tänava nimi 8. novembril 1927.
Kliid

Kliid on teravilja püülijahuks jahvatamisel eraldatud seemnekestad koos taimekoe- ja iduosadega. 
Traditsiooniliselt on kliisid kasutatud eelkõige loomasöödana. Tänapäeval tarvitatakse neid ka kütusena, samuti on kliisid pruugitud väikese alkoholisisaldusega õlle pruulimisel.
Täisterajahu valmistamisel jäetakse jahusse kliid alles, kuna neil on suur toiteväärtus. Kliides leidub rohkelt B-vitamiine ja mineraalsooli. Seepärast on neid hakatud hindama toiduainena, ehkki kliid halvendavad jahu küpsetusomadusi. Eesti poodides on müügil näiteks nisu-, kaera- ja rukkikliid, mujal maailmas on levinud ka maisi- ja riisikliid.
Alfred Pisuke (viiuldaja)

Alfred Pisuke (3. oktoober 1926 Valga – 7. aprill 2009 Stockholm) oli eesti viiuldaja ja dirigent.
Esimest korda esines ta Valga Säde teatri laval 13-aastaselt. Ta mängis Valga Omakaitse orkestris, mobiliseeriti 1944. aastal aga Saksa lennuväe abiteenistusse.
Saksamaalt põgenes Pisuke läbi Taani Rootsi, kuhu jäi elu lõpuni. Seal jätkas ta ka viiuliõpinguid. 1955. aastal sai stipendiumi, millega täiendas end Nathan Milsteini käe all Siena Muusikaakadeemias Itaalias. Järgmisel aastal andis ta Stockholmis esimese soolokontserdi.
Alfred Pisuke töötas Rootsi Raadio meelelahutusorkestris, seejärel Raadio Sümfooniaorkestris. Ta harrastas ka ansamblimängu ning oli sagedane solist muusikaõhtutel Stockholmi Eesti Majas. Alfred Pisuke tutvustas Eesti viiulimuusikat, eriti Eduard Tubina ja Kaljo Raidi loomingut, tehes ka esiettekandeid. Klaveril saatis teda kaua Hilma Nerep-Mossin, viimastel aastatel Klarika Kuusk.
Pärast 1991. aastat taastas ta sidemed Eestiga, olles varem esinenud ka USA ja Kanada eestlaste ees. Tänapäeva Eesti muusikast väärib mainimist koostöö Ester Mäega tema viiuliloomingu tutvustajana Stockholmis.
Alfred Pisuke kuulus pikka aega Eesti Kultuuri Koondise juhatusse.
Mycosphaerella dearnessii

Mycosphaerella dearnessii on seeneliik.
Peremeestaimed.
"Mycosphaerella dearnessii" peremeestaimedeks on männid, sh harilik mänd.
Patogeensus.
"Mycosphaerella dearnessii" võib põhjustada pruunvöötaudi, mis on mändidele ohtlik seenhaigus.
Puu tänav

Puu tänav on tänav Tallinnas Nõmme linnaosas Hiiu asumis. Puu tänav algab Raudtee tänavalt Tallinna–Keila raudtee äärest, ristub Pärnu maantee ja Sõlme tänavaga ning lõpeb Harku tänaval. Puu tänav on peaaegu lõunakagu-põhjaloodesuunaline ja ligikaudu 275 meetri pikkune.
Tänava nimed.
Tänava esialgseks nimeks oli alates 13. novembrist 1927 Köie tänav (saksa keeles "Seilstrasse", vene keeles "Канатная улица"). See nimi tulenes sellest, et tänava ääres asus köietöökoda. Ajutiselt oli tänava nimi aastatel 1940–1941 Kaera tänav. 25. septembril 1959 pandi tänavale nimeks Nööri tänav, 22. aprillil 1960 aga Puu tänav.
Tripiaspiid

Tripiaspiid ("Elapsoidea") on maoperekond.
Klassifikatsioon.
Tripiaspiidide perekonda klassifitseeritakse roomajate andmebaasis järgmised maoliigid:
Levila.
Neid võib kohata Sahara-taguses Aafrikas.
Kokkupuuted inimestega.
Tripiaspiidide perekonda liigitatud maod on inimeste suhtes mürkmadudeks liigitatavad, kuna nende hammustus võib kerge astmega mürgistusseisundeid esile kutsuda.
Furina

Furina on maoperekond.
Klassifikatsioon.
Perekonda "Furina" klassifitseeritakse roomajate andmebaasis järgmised maoliigid:
Levila.
Neid võib kohata Austraalias ja Uus-Guinea saarel.
Vahtra tänav

Vahtra tänav on tänav Tallinnas Nõmme linnaosas Hiiu asumis. Vahtra tänav algab Harku tänavalt, ristub Läänekaare tänavaga ja lõpeb Vana-Mustamäe tänaval Mustamäe suusahüppetorni lähedal. Vahtra tänav on lõunakagu-põhjaloodesuunaline ja ligikaudu 165 meetri pikkune.
Tänava esialgne nimi oli Raatuse tänav. 17. märtsil 1922 sai tänava nimeks Vahtra tänav (saksa keeles "Ahornstrasse", vene keeles "Кленовая улица").
Bouches-du-Rhône'i departemangu haldusüksuste loend

Bouches-du-Rhône'i departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood.
Kantonid.
Departemangus on kokku 29 kantonit. Vallad Aix-en-Provence (kogupindalaga 186,08 km²), Marseille (kogupindalaga 240,62 km²) ja Salon-de-Provence (kogupindalaga 70,30 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Jagatud vallad mille osad moodustavad ise kantoni jäävad andmete puudusel ilma pindala lisamiseta.
Aix-en-Provence.
Aix-en-Provence-Edela kanton 13 02 
Aix-en-Provence-Kesk kanton 13 47 
Aix-en-Provence-Kirde kanton 13 01 
Gardanne'i kanton 13 10 
Lambesc'i kanton 13 12 
Pélissanne kanton 13 51 
Les Pennes-Mirabeau kanton 13 52
Peyrolles-en-Provence'i kanton 13 27 
Salon-de-Provence'i kanton 13 32 
Tretsi kanton 13 34 
Arles.
Arles-Ida kanton 13 03 
Arles-Lääne kanton 13 04 
Châteaurenard'i kanton 13 07 
Eyguières'i kanton 13 09 
Orgoni kanton 13 26 
Port-Saint-Louis-du-Rhône'i kanton 13 28 
Saintes-Maries-de-la-Meri kanton 13 30 
Saint-Rémy-de-Provence'i kanton 13 31 
Tarasconi kanton 13 33 
Istres.
Berre-l'Étang' kanton 13 06 
Châteauneuf-Côte-Bleue' kanton 13 48
Istres-Lõuna kanton 13 49 
Istres-Põhja kanton 13 11 
Martigues-Ida kanton 13 25 
Martigues-Lääne kanton 13 50 
Marignane'i kanton 13 36 
Vitrolles'i kanton 13 53 
Marseille.
Allauch'i kanton 13 35 
Aubagne-Ida kanton 13 54 
Aubagne-Lääne kanton 13 05 
La Ciotati kanton 13 08 
Roquevaire'i kanton 13 29
Kaeluskobra (perekond)

Kaeluskobra ("Hemachatus") on maoperekond.
Klassifikatsioon.
Kaeluskobra perekonda klassifitseeritakse roomajate andmebaasis üksainus maoliik:
Levila.
Neid võib kohata Lõuna-Aafrikas Svaasimaal Lesothos ja Zimbabwes.
Kokkupuuted inimestega.
Kaeluskobrad on inimeste suhtes mürkmadudeks liigitatavad. Nende kaitsepoosile kaela laiendamisele võib tihti järgneda "sülitamine" (enesekaitsemeetod), neil on kombeks ohu korral inimese peale sülitada ja sihivad nad seejuures peapiirkonda. Tabamus võib liikumatu inimese nägu tabada kuni 2,5 m kauguselt. Lisaks võib nende hammustus keskmise raskusastmega mürgistusseisundeid esile kutsuda.
Dove Cameron

Dove Olivia Cameron (sünninimega Chloe Celeste Hosterman; sündinud 15. jaanuaril 1996 Seattle'is) on Ameerika Ühendriikide laulja ja näitleja.
Aastail 2013–2017 mängis ta identsete kaksikute Liv ja Maddie Rooney osa telesarjas "Liv and Maddie". Samuti mängis ta 2015. aasta filmis "Järeltulijad" ja sellele järgnenud samanimelistes filmides ja sarjades nagu "Järeltulija 2" jne.
Turbina corymbosa

Turbina corymbosa on taimeliik. 
Saadused.
"Turbina corymbosa" seemned toimivad manustatuna osadel inimestel hallutsinogeenina.
Laurence Fishburne

Laurence Fishburne (täisnimega Laurence John Fishburne III; sündinud 30. juulil 1961 Augustas Georgia osariigis) on Ameerika Ühendriikide näitleja, näitekirjanik, režissöör ja produtsent. 
Tema tuntumad rollid on Morpheus ulmefilmide triloogias "Matrix", Clean filmis "Apocalypse Now" (1979), Cowboy Curtis lastesarjas "Pee-wee's Playhouse", Ike Turner Tina Turneri eluloofilmis "What's Love Got to Do With It" (1993) ning Furious Styles filmis "Boyz n the Hood" (1991).
Fishburne on olnud edukas ka teatrilaval ja televisioonis, osaledes muu hulgas menuseriaalides "" ja "Hannibal". 
Ta on saanud mitmeid auhindu, sealhulgas Emmy ja NAACP Image Award'i, ning 1994. aastal nomineeriti ta Oscarile parima meesnäitleja kategoorias rolli eest filmis "What's Love Got to Do With It".
Isiklikku.
Laurence Fishburne on olnud abielus kaks korda. Tema esimene abikaasa oli Hajna O. Moss, kellega tal on kaks last, sealhulgas näitlejanna Langston Fishburne.
Aastatel 2002–2018 oli ta abielus näitleja Gina Torresega, kellega tal on üks tütar. Paar teatas lahkuminekust 2017. aastal, kuid nende lahutus vormistati ametlikult 2018. aastal.
Fishburne on tuntud ka oma tagasihoidliku ja privaatsust hindava eluviisi poolest. Ta on olnud aktiivne afroameerika kogukonna esindaja ja toetanud mitmeid hariduse ja kunsti valdkonna algatusi.
Gracchus Babeuf

Gracchus Babeuf (õieti François Noël Babeuf; 23. november 1760 Saint-Quentin – 27. mai 1797 (8. preriaal V) Vendôme) oli prantsuse revolutsionäär.
Ta korraldas Direktooriumi-vastase võrdsete vandenõu, mille eest ta giljotineeriti.
Tema õpetus, mida hakati kutsuma babuvismiks, on kommunismi ja anarhismi eelkäija.
Lülisammas

Lülisammas (ladina "columna vertebralis") on inimeste kere skeleti osa, mis koosneb lülisambalülidest ja kuulub skeletisüsteemi. Lülisammast toetavad paljud lihased ja arvukad sidemed. Lülisamba ja kolju vahel moodustub kuklaliiges. 
Teiste selgroogsete loomade lülisamba kohta kasutatakse terminit "selgroog". 
Lülisamba areng, anatoomia, morfoloogia ja patoloogia võivad erineda nii indiviiditi kui ka indiviidi eluperiooditi. 
Imiku lülisammas on dorsaalsuunas kõverdunud. Kõverdused vormuvad välja lihaste töö ja keha raskuse vastastikmõjus. Kui vastsündinu hakkab juba pead tõstma, kujuneb välja kaelalordoos. Rinnaküfoos hakkab kujunema koos lapse istuma hakkamisega. Nimmelordoos kujuneb välja koos lapse püstiseismise ja kõndimisega. 
Lülisammas koosneb 33–34 lülist: 7 kaela-, 12 rinna- ja 5 nimmelülist (kõik vabalülid) ning 5 ristluuks liitunud ristluu- ja 4–5 õndra- ehk sabaluuks liitunud õndralülist ja lüli(de)vaheketastest.
Lülisamba murru korral on tihti ohustatud lülisambakanalis paiknev seljaaju.
Noortel täiskasvanutel võib põletikulise haigusena välja kujuneda jäigastav lülisambapõletik (Behterevi tõbi).
Pressifotograafia

 
Pressifotograafia ehk fotoajakirjandus on üks ajakirjanduse vorme (materjali valimine, pildistamine, töötlemine ja uudisväärtusliku materjali esitamine avaldamisele või eetrisse), mis loob lugejas-vaatajas uudist illustreeriva kujutluspildi. Tänapäeval kasutatakse seda ainult foto, kuid mõnikord ka video kohta.
Fotoajakirjandust eristab teistest fotograafia harudest (sh fotodokumentalistika, sotsiaalfotograafia, tänavafotograafia või kuulsuste pildistamine) kindel eetiline raamistik, mis sätestab, et foto näol on tegemist ausa ja osapooletu teosega, mis jutustab lugu kindlatel ajakirjanduslikel alustaladel.
Pressifotograafid teevad fotosid, mis kuuluvad sageli uudiseartiklite juurde.
Eestis ühendab pressifotograafe Eesti Pressifotograafide Liit. Samuti valitakse parimaid pressifotosid.